ເພື່ອເປັນການສ້າງຂະບວນຄຳນັບຮັບຕ້ອນກອງປະຊຸມໃຫຍ່ຄັ້ງທີ່ VII ຂອງອົງຄະນະພັກແຂວງຊຽງຂວາງ ທີ່ຈະມາເຖິງນີ້ ແລະ ເປັນການສະເຫຼີມສະຫຼອງວັນສັບປະເຄວາມປອດໄພທາງຖະໜົນ 7 ເມສາ 2015 ທີ່ໝູນວຽນມາຮອດອີກວາລະໜຶ່ງ. ໃນຕອນເຊົ້າ ຂອງວັນທີ່ 7 ເມສາ 2015 ທີ່ພະແນກ ຍທຂ ແຂວງຊຽງຂວາງ ໄດ້ຈັດກິດຈະກຳຂີ່ລົດຈັກຕາມເສັ້ນທາງຫຼັກໃນເທດສະບານເມືອງໂພນສະຫວັນ ປະຕິບັດກົດລະບຽບ ຈະລາຈອນ ແລະ ຕອບຄຳຖາມກ່ຽວກັບວຽກງານຄວາມປອດໄພທາງຖະໜົນ ເພື່ອແລກປ່ຽນຂອງທີ່ລະນຶກ. ໂດຍການເປັນປະທານຂອງທ່ານ ດວງຈິດ ຈັ້ງໄຊວ່າງ ຮອງເຈົ້າແຂວງໆຊຽງຂວາງ ປະທານ ຄະນະຊີ້ນຳຄວາມປອດໄພທາງຖະໜົນຂັ້ນ ແຂວງ. ກິດຈະກຳດັ່ງກ່າວ ແມ່ນໄດ້ຮັບຄວາມຮ່ວມມືຈາກພາກສ່ວນທີ່ກ່ຽວຂ້ອງເຂົ້າຮ່ວມເປັນຢ່າງດີ ທັງພະນັກງານ, ທະຫານ, ຕຳຫລວດ, ພໍ່ແມ່ປະຊາຊົນ, ຄູອາຈານ, ນັກຮຽນນັກສຶກສາ ເພື່ອເປັນການປູກຈິດສຳນຶກໃຫ້ບັນດານັກຂັບຂີ່ທັງຫຼາຍ ເອົາໃຈໃສ່ປະຕິບັດກົດລະບຽບຈາລະຈອນ ເພື່ອເປັນການສະກັດກັ້ນ ແລະ ຫຼຸດຜ່ອນອຸປະຕິເຫດທາງທ້ອງຖະໜົນ.